04/10/2010 | Administración LocalMunicipal
Ames
Bases de subvencións para investimentos efectuados por comisións parroquiais e asociacións veciñais ano 2010

Constitúe a finalidade de esta convocatoria o apoio económico a comunidades parroquiais ou veciñais para a mellora ou construcción de infraestruturas, ou a colaboración con aquelas subvencionadas por organismos supramunicipais durante o ano 2010. Poderán ser subvencionadas, ata un máximo do 80 % do seu orzamento total, as seguintes actuacións: Investimentos que impliquen a execución de obras ou equipamentos de interese xeral no ámbito municipal como poden ser camiños, abastecementos de auga, saneamentos, etc. Quedan excluídas da presente convocatoria as obras en bens de interese cultural e patrimonial, que deberán acollerse ao programa de subvencións específico que poña en marcha o Concello. As subvencións para obras nos locais das asociacións veciñais deberán ser solicitadas a través da convocatoria de axudas para promoción de actividades culturais e deportivas, publicadas no Boletín Oficial da Provincia da Coruña nº,166 de 31 de agosto de 2010. Cando o importe dos gastos subvencionables, ailladamente considerados, supere a contías de 30.000 €, o beneficiario deberá solicitar como mínimo tres ofertas de diferentes provedores, con carácter previo á contracción do compromiso para a prestación do servizo ou a entrega do ben, salvo que polas especiais características dos gastos subvencionables non exista no mercado suficiente número de entidades que o subministren ou presten, ou salvo que o gasto se tivera realizado con anterioridade. A elección entre as ofertas solicitadas, que deberán aportarse na xustificación ou na solicitude de subvención, se realizará conforme a criterios de eficiencia e economía, debendo xustificarse expresamente nunha memoria a elección cando non recaia na proposta económica máis vantaxosa. No suposto de adquisición, construcción, rehabilitación e mellora de bens inventariables, o beneficiario deberá destinar os bens ao fin concreto para o que se concedeu a subvención durante, cando menos, cinco anos. O incumprimento desta obriga de destino será causa de reintegro, quedando o ben afecto ao pago do reintegro calquera que sexa o seu posuidor, sen máis excepcións que as previstas na lei. O Concello de Ames dispón no orzamento 2010 das seguintes partidas para amparar o gasto derivado desta convocatoria: · Aplicación orzamentaria: 2010.161.780.02. Importe: 59.400,00 €. A anterior distribución do crédito entre as partidas de imputación ten carácter estimativo, podendo ser alterada en función das solicitudes finalmente presentadas. Contía adicional. Unha vez finalizado o prazo de presentación de solicitudes, e á vista das que tiveran tido entrada no Rexistro do Concello, o Concello de Ames resérvase a posibilidade de modificar a contía das anteriores partidas, previa o oportuno expediente de modificación de crédito, cando isto fora preciso. Poderán optar a estas subvencións – Comisións Parroquiais ou Veciñais formalmente constituídas. – Outras agrupacións de persoas físicas de ámbito parroquial ou veciñal, creadas de xeito específico para a formalización deste tipo de solicitudes. Estas deberán estar integradas, cando menos, por tres persoas: un Presidente e dous Vocais, de acordo en todo caso cos requisitos contemplados nestas bases. As comisións parroquiais ou veciñais formalmente constituídas deberán cumprir os requisitos recollidos nos artigos 11.2 e 11.3 da Lei 38/2003, de 17 de novembro, Xeral de Subvencións. No caso das agrupacións de persoas físicas ás que se refire o apartado anterior, este requisito será esixible de todas e cada unha das persoas que asinen a solicitude de subvención. A concesión desta achega é compatible ca percepción doutro tipo de axudas públicas para o mesmo proxecto, sempre e cando a suma de todas elas non exceda do custe da actividade subvencionada. Non poderán optar a estas subvencións as persoas e entidades ás que se refiren os artigos 13.2 e 13.3 da Lei 38/2003 de 17 de novembro, Xeral de Subvencións. Os beneficiarios/as e os/as representantes deben estar ao día nas súas obrigas tributarias co Concello. No caso de subvencións concedidas a grupos de veciños, este requisitos deberá ser cumprido por todos e cada un dos integrantes da agrupación. As entidades solicitantes non poderán ter pendente a xustificación ningunha axuda anterior do Concello, a non ser que lles fora concedida unha prórroga. As solicitudes deberán presentaranse no rexistro xeral do Concello de Ames, ou en calquera outros rexistros públicos aos que se refire o artigo 38.4 da Lei 30/92, de 26 de novembro, de Réxime Xurídico das Administracións Públicas e do Procedemento Administrativo Común. O prazo para presentar as solicitudes é dun mes, contado desde o día seguinte á publicación desta convocatoria no Boletín Oficial da Provincia. As solicitudes deberán achegar a seguinte documentación, de acordo cos modelos que figuran como anexos ás presentes bases: Deberá presentarse solicitude para cada ocasión ou exercicio no que se pretenda obter unha axuda. O feito de ter presentado unha solicitude para un exercicio non implicará que se considere presentada para exercicios posteriores. Sen prexuízo do anterior, as solicitudes deberán xuntar plano descritivo da actuación a realizar, de acordo co que resulte esixible na normativa de aplicación. En caso de que así fora esixible, deberán xuntar tamén proxecto técnico visado e asinado por técnico competente. A concesión das subvencións realizarase, mediante un réxime de concorrencia competitiva, e será aprobada por acordo de alcaldía, despois da proposta motivada da comisión avaliadora correspondente. A comisión avaliadora estará composta polos seguintes membros: · Presidente: Alcalde do Concello de Ames. · Vogais: – Concelleiro/a delegado do área, – A Secretaria xeral. – A interventora. – O tesoureiro municipal. – Un técnico do departamento de urbanismo, designado pola Alcaldía. Na comisión actuará como secretario/a, sen voto, un funcionario do servizo de contratación. A selección das peticións e a contía das subvencións a conceder determinarase despois da consideración das actividades e investimentos que se van realizar, de acordo en todo caso co seguinte baremo: Total: 10 puntos O expediente así tramitado someterase á aprobación da alcaldía mediante resolución motivada que será notificada a todos os solicitantes no prazo máximo de dous meses desde o remate do prazo de presentación de solicitudes, expresando se foi desestimada ou estimada a súa solicitude, para os efectos de posíbeis recursos. A dita resolución expresará o obxecto da subvención outorgada, a contía concedida, o coeficiente de financiamento correspondente e o orzamento subvencionado que deberá xustificar o beneficiario. A concesión en firme das subvencións xerará un dereito en favor do seu beneficiario e o correlativo compromiso para o concello que só será esixíbel cando se acredite o cumprimento das finalidades que motivaron a súa concesión en prazo e forma. Contra a desestimación expresa ou presunta das solicitudes presentadas poderán formularse os recursos que procedan. De acordo co previsto no artigo 30 do RD 887/06, no mes seguinte ao trimestre natural en que se resolva a distribución de achegas ao abeiro desta convocatoria, procederase a publicar a relación de beneficiarios, nos termos indicados en dita norma. O prazo de xustificación finalizará, en todo caso, o 17 de decembro de 2010, agás que se solicitara e concedera unha prórroga. Esta prórroga, será concedida a instancia de parte. A correspondente solicitude deberá presentarse ata o día 1 de decembro de 2010. A prórroga que se conceda será única, e non excederá en ningún caso do prazo de un mes. Para o pagamento das subvencións presentaranse memoria xustificativa, de acordo co modelo que se recolle como Anexo V a estas bases, sendo de aplicación as seguintes regras. Na xustificación achegarse unha memoria de actuación xustificativa do cumprimento das condicións impostas na concesión da subvención (licenzas ou autorizacións preceptivas, publicidade do financiamento municipal que deberá ser realizada en lingua galega, realización dos investimentos de acordo ás normas contractuais de aplicación…) con indicación das actuacións realizadas e dos resultados obtidos detallando os ingresos ou subvencións que financiasen a actividade subvencionada, con indicación do seu importe e procedencia, e, ademais, achegarán a seguinte documentación: • Relación valorada. • Factura. • Se procedera, aportarase a acreditación da inscrición no rexistro da propiedade do ben inmoble con especificación do financiamento obtido e da adscrición do ben á finalidade para a que foi concedida a subvención, polo prazo que establezan as bases, que non poderá ser inferior a cinco anos. Para a valoración do cumprimento da finalidade básica da subvención e o seu pagamento, terase en conta o seguinte: – No caso de que se xustifique gasto por un importe igual ou superior ao orzamento subvencionado, aboásese a totalidade da subvención. – No caso de que se xustifique gasto inferior ao 100%, pero superior ao 30% do orzamento subvencionado, aboásese a parte proporcional da subvención mediante a aplicación do coeficiente de financiamento ao importe total dos gastos acreditados – No caso de que se xustifique gasto inferior ao 30% do orzamento subvencionado, non se considerará cumprida a finalidade básica da subvención, polo que non se aboará cantidade ningunha, sen prexuízo da aplicación do réxime sancionador disposto nas normas de xeral aplicación. Vencidos os prazos e prórrogas sinalados nas bases sen que o beneficiario da subvención xustificase o cumprimento da finalidade que motivou o seu outorgamento, a unidade xestora requirirao para que no prazo improrrogábel de quince días, presente a xustificación correspondente. A falta de xustificación da subvención neste prazo excepcional implicará a perda da subvención e demais responsabilidades dispostas na Lei Xeral de Subvencións. Para os efectos da xustificación documental, con carácter xeral presentaranse os orixinais dos documentos correspondentes. Excepcionalmente admitiranse fotocopias sempre que veñan compulsadas diante de notario, polo Rexistro Xeral do Concello de Ames, polo secretario do concello ou funcionario habilitado para o efecto cando se refiran a expedientes de entidades do seu termo municipal, ou finalmente polo rexistro doutras administracións públicas, nos casos nos que se presenten os documentos a través destes. Co fin de dar cumprimento ao disposto no artigo 30.3 da Lei 38/2003, do 28 de novembro e no artigo 73 do regulamento de desenvolvemento da dita lei, con carácter previo á realización da compulsa deberá estenderse unha dilixencia ou unha estampiña sobre o orixinal da factura, de maneira que quede constancia de que esta foi utilizada como xustificante de gasto para a obtención dunha subvención do Concello de Ames. Deberá xuntarse igualmente á memoria copia dos carteis e/ou dos folletos informativos que se utilizaran para publicitar a actividade. A difusión da actividade deberá ser levada a cabo en lingua galega, facéndose constar en todo caso a colaboración do Concello de Ames. Pagos anticipados.- En casos xustificados e co visto e prace do concelleiro delegado competente na materia, poderanse conceder pagamentos anticipados e entregas a conta ata o 40% do total concedido, antes da xustificación das actividades. Para proceder á realización dos pagamentos anticipados aos que se refire o anterior parágrafo é imprescindible que a entidade beneficiaria constitúa na Tesourería Municipal aval bancario pola cantidade adiantada. Este aval, que deberá ser solidario, permanecerá en vigor en tanto o Concello non autorice a súa cancelación. Aos efectos previstos no artigo 75.3 do RD 887/2006, de 21 de xullo, polo que se aproba o Regulamento da Lei Xeral de Subvencións, a comprobación das achegas concedidas se levará a cabo do seguinte xeito: Número de expedientes a revisar.1. As solicitudes presentadas serán numeradas en función da data e da hora de presentación no Rexistro Xeral do Concello.2. De entre todas as solicitudes atendidas, seleccionaranse un 15 % para o seu control posterior. A cantidade así obtida será redondeada ao exceso ata acadar un número enteiro. O número de expedientes a revisar non será nunca inferior a dous. Expedientes obxecto de revisión. Unha vez determinado o número de expedientes a revisar, estes serán seleccionados do seguinte xeito: a) A última solicitude presentada, será revisada en todo caso. b) Os demais expedientes a revisar serán os consecutivamente anteriores a este último, ata completar o número total de expedientes a revisar. Os beneficiarios de achegas así seleccionados deberán aportar a seguinte documentación: a) Se a achega fora concedida para o financiamento dun investimento: • Fotografías do investimento efectuado (sen prexuízo de que o Concello poida facer unha visita comprobación material. As subvencións serán reintegradas nos supostos previstos no artigo 37 da Lei 38/2003 de 17 de novembro. As achegas concedidas ao abeiro desta convocatoria son compatibles con outras que puideran obter os beneficiarios doutras administracións públicas, sempre e cando o importe total do conxunto das mesmas non supere o custe da actividade ou investimento subvencionado. Os beneficiarios de subvencións quedarán sometidos ás responsabilidades e réxime sancionador disposto na Lei Xeral de Subvencións e, se é o caso, ao disposto no Código Penal (Lei Orgánica 10/85). A falta de xustificación na forma e nos prazos sinalados poderá ocasionar as responsabilidades que correspondan e dará lugar á execución do aval que se tivera presentado As asociacións e entidades beneficiarias de subvencións concedidas polo Concello quedarán obrigadas a someterse a todas as actuacións que este poida acordar para comprobar que os fins ós que se dedica a subvención se corresponden cos fins para os que se solicitara e concedera a axuda, e para comprobar se cumpren todas as condicións esixidas para a concesión da subvención ou axuda. ANEXO I D/D.ª _____________________________________________________________________ en calidade de Secretario/a da entidade ______________________________________. CERTIFICO. Que a xunta directiva da entidade, en sesión celebrada o día _____________________ adoptou os seguintes acordos: 1º.- Acollerse á convocatoria de subvencións publicada polo Concello de Ames para PROGRAMAS DE COMISIÓNS PARROQUIAIS OU ASOCIACIÓNS VECIÑAIS PARA INVESTIMENTOS QUE SE REALICEN NO ANO 2010 2º Designar a D/D.ª _____________________________________________________ para que represente á entidade ante o Concello en todo o procedemento. E para que así conste, ós efectos oportunos, expido e firmo a presente, de orden e co Visto e Prace do Sr. Presidente, en Ames, a ___ de ___________________ de dous mil dez. Asinado. Visto a Praceº O SECRETARIO. O PRESIDENTE. Nota.- Deberá xuntarse copia compulsada do DNI da persoa que represente á entidade ante o concello. (A cumprimentar só por agrupacións de veciños que non estean formalmente constituídas). Os abaixo asinantes, DECLARAN 1º.- Que dita agrupación está Integrada polas seguintes persoas: 1.- 2.- 3.- 4. (.), 2º.- Que estas persoas, decidiron acollerse á convocatoria de subvencións publicada polo Concello de Ames para PROGRAMAS DE COMISIÓNS PARROQUIAIS OU ASOCIACIÓNS VECIÑAIS PARA INVESTIMENTOS QUE SE REALICEN NO ANO 2010 3º Que os abaixo asinantes decidiron designar a D/D.ª _______________________________________________________ para que formule e asine a solicitude de achega á que se refiren as bases da subvención.4º. Que todos e cada un dos abaixo asinantes responden solidariamente das obrigas que se deriven da subvención que agora se solicita. Ames, _______ de __________________ de 2010. Asdo.-. Nota.- (Deberan asinar TODOS/AS persoas enumeradas no punto 1 anterior. Igualmente, deberá xuntarse copia do DNI de todos os asinantes). D./Dona. _________________________________________________________________, con N. I. F.______________________, residente no Concello de ____________________________________________, parroquia/localidade de __________________, lugar/rúa ________________________ nº_____, portal______, andar______, na súa calidade de representante da entidade __________________________, con C. I. F.___________________, con coñecemento dos delictos nos que puidera incorrer por falsidade, DECLARO: · Que coñezo e acepto as bases da convocatoria e que non estou incurso en causa de incompatibilidade ou incapacidade algunha para contratar e percibir subvencións da administración pública. · Que a entidade por min representada se somete ás actuacións de comprobación e á achega da documentación que o Concello de Ames poida acordar para comprobar que as actuacións ás que dedique a subvención, no caso de que nos fose concedida, se corresponden cos fins para os que se solicita. · Que a entidade por min representada se compromete a difundir na publicidade das actividades subvencionadas o carácter público do financiamento, indicando expresamente a colaboración do Concello de Ames, inserindo o seu logo oficial en todo o material que se utilice para dita difusión · Que a entidade está ó corrente das súas obrigas tributarias e coa Seguridade Social. · Que AUTORIZO/NON AUTORIZO. ao Concello de Ames para solicitar no nome da entidade por min representada as certificacións da Axencia Estatal da Administración Tributaria e da Tesourería da Seguridade Social, a fin de acreditar o cumprimento das correspondestes obrigas. Nota: en caso de non autorizar ao Concello, a entidade beneficiaria deberá aportar por tales certificacións oficiais con carácter previo ao pago da achega concedida, sempre que esta supere o importe de 3.000 €. Ames, _______ de __________________de 2010. Asdo. O representante da entidade. Nota.- Este número deberá estar razoado, de xeito que sexa posible acreditar a súa veracidade. ¿Solicitou ou recibiu subvencións doutros organismos para a mesma finalidade? (SI/NON). Ames, _____ de __________de 2010. Asdo./ O representante da entidade. D/Dª ____________________________________________________________________ en calidade de representante da entidade ______________________________________. Primeiro.- Que foron efectuadas as actividades ou investimentos financiados ca achega concedida polo Concello de Ames para PROGRAMAS DE COMISIÓNS PARROQUIAIS OU ASOCIACIÓNS VECIÑAIS PARA INVESTIMENTOS QUE SE REALICEN NO ANO 2010, e a tales efectos achego: A) Descrición da actividade realizada, breve exposición (mínimo dez liñas): B) Resultados obtidos, breve descrición (mínimo de dez liñas). Indicarase o número de beneficiarios/as e canta información se teña publicada sobre a actividade desenvolvida, de ser o caso. Segundo.- Que a relación de gastos e ingresos na que ten incorrido a asociación ou agrupación por min representada é a que se reproduce a continuación: GASTOS EFECTUADOS. Deberá achegarse unha relación valorada da obra en folla aparte. INGRESOS QUE FINANCIARON O INVESTIMENTO. Subvencións. Outros ingresos que financiaron ou investimento. Terceiro.- (De ser o caso) Que as autorizacións e licenzas obtidas para a realización da obra son as seguintes: ENTIDAD AUTORIZANTE: DATA: Cuarto.- Que todos os datos presentados nesta conta xustificativa son certos. Asdo.- O representante. (Data e lugar). (1) Deberán xuntarse orixinais ou copias COMPULSADAS das facturas ou documentos acreditativos do gasto efectuado. Con carácter previo á realización da compulsa deberá estenderse unha dilixencia ou unha estampiña sobre o orixinal da factura, de maneira que quede constancia de que esta foi utilizada como xustificante de gasto para a obtención dunha subvención do Concello de Ames. Ames, 27 de setembro de 2010. O alcalde. Asdo: Carlos A. Fernández Castro.-